དེ་མུར་སློབ་དགེ་རྣམ་པས་རྟེན་འབྲེལ་ཙམ་དུ་སློབ་ཕྲུག་རྣམ་པར་སློབ་ཁྲིད་ཀྱི་དབུ་འཛུགས་ཡང་ཞུས་ཡོད་པ་རེད།ཕྱག་ཚོད་བཅུ་དང་ཕྱེད་ཀ་ནས་སྐུ་མགྲོན་གཙོ་བོ་༧སྐྱབས་རྗེ་༧རྒྱལ་བ་སྨན་རི་བ་མཆོག་དང་།ཁྲིམས་ཞིབ་པ་ཆེ་བ་ཟུར་པ་སྐུ་ངོ་བྱ་དུར་བསོད་ནམས་བཟང་པོ་ལགས།དབུས་གཡུང་དྲུང་བོན་འཛིན་སྐྱོང་ལྷན་ཚོགས་ཀྱི་ཟུང་དྲུང་དགེ་བཤེས་ཤེ་ཙུ་རྒྱ་མཚོ་ལགས།དེ་མིན་དཔལ་གཤེན་བསྟན་སྨན་རིའི་གླིང་གི་ལས་སྣེ་ཡོངས་དང་གྲྭ་ཚང་འདུས་མང་།བོན་གཞིས་མང་ཚོགས་ཚང་མ་བཞུགས་གནས་སུ་བཀོད་པ་དང་བོན་གཞིས་ཉིན་སློབ་ཀྱི་སློབ་གཙོ་མཆོག་དང་བླ་ཁྲི་མཁན་པོ་དགེ་བཤེས་ཉི་མ་གྲགས་པ་རིན་པོ་ཆེ།ས་གནས་བོན་གཞིས་ཀྱི་གཞིས་འགོ་ཕུར་པ་དབང་ལྡན།གཞན་ཡང་འབྲེལ་ཡོད་ཚོགས་སྡེ་ཁག་གི་སྐུ་མགྲོན་རྣམ་པས་རིམ་པ་བཞིན་དུ་བཀའ་སློབ་གསུངས་བཤད་གནང་བ་དང་།བར་མཚམས་རྣམས་སུ་གཞས་དང་ཞབས་བྲོ་སོགས་ཀྱང་སྤྱན་འབུལ་ཞུས་ཡོད་པ་རེད།